Suomen urheilu 2017

Suomen urheilu 2017 käsittelee vuoden 2017 merkittäviä uutisia ja tapahtumia suomalaisessa urheilussa. == Vuoden urheilija == Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat: Sija Urheilija Urheilumuoto 1\. Iivo Niskanen Maastohiihto 2\. Henri Kontinen Tennis 3\. Lauri Markkanen Koripallo 4\. Krista Pärmäkoski Maastohiihto 5\. Valtteri Bottas Autourheilu 6\. Leo-Pekka Tähti Yleisurheilu 7\. Kaisa Mäkäräinen Ampumahiihto 8\. Lotta Lepistö Pyöräily 9\. Matti Heikkinen Maastohiihto 10\. Lukas Hradecký Jalkapallo Lähde: Tikander 2018, s. 11 Vuoden valmentajaksi valittiin maastohiihtovalmentaja Olli Ohtonen. == Yleistä == * Talviuniversiadeissa 29.1.–8.2. Almatyssa, Kazakstanissa Suomi saavutti kaksi hopeamitalia.Tikander 2018, s. 47 * Kesäuniversiadeissa 19.–30.8. Taipeissa, Taiwanissa Suomi voitti yhden kultamitalin sekä saavutti yhden hopean ja kaksi pronssia.Tikander 2018, s. 142, 147 * Ei-olympialajien World Gamesissa 20.–30.7. Wrocławissa, Puolassa Suomi saavutti yhden hopean thainyrkkeilyssä sekä kaksi pronssia, jotka tulivat vesihiihdosta ja salibandysta.Tikander 2018, s. 9, 124, 129, 131 == Aerobic == * FISAF-liiton maailmanmestaruuskilpailuissa 16.–21.10. Leidenissä, Alankomaissa Juuso Väisänen saavutti miesten kilpailussa pronssia.Tikander 2018, s. 165, 192 * FISAF-liiton Euroopan-mestaruuskilpailuissa 23.–27.5. Karlovy Varyssa, Tšekissä Juuso Väisänen saavutti miesten sarjassa pronssia.Tikander 2018, s. 192 == Alppihiihto == * Maailmanmestaruuskilpailuissa 6.–19.2. St. Moritzissa, Sveitsissä paras suomalaissaavutus oli Joonas Räsäsen 31. sija pujottelussa.Tikander 2018, s. 52, 192–193 * Talviuniversiadeissa 29.1.–8.2. Almatyssa, Kazakstanissa Nea Luukko saavutti supersuurpujottelussa hopeaa.Tikander 2018, s. 42 == Ammunta == * Haulikkoammunnan maailmanmestaruuskilpailuissa 30.8.–11.9. Dmitrovissa, Venäjällä Marika Salmi, Satu Mäkelä-Nummela ja Mopsi Veromaa saavuttivat trapin joukkuekilpailussa hopeaa. Salmi sijoittui henkilökohtaisessa kilpailussa viidenneksi.Tikander 2018, s. 20, 149, 195–196 * Ilma-aseiden Euroopan-mestaruuskilpailuissa 6.–12.3. Mariborissa, Sloveniassa Suomi saavutti pronssia ilmakiväärin liikkuvan maalin normaalijuoksujen ja liikkuvan maalin sekajuoksujen joukkuekilpailuissa. Joukkueisiin kuuluivat Tomi-Pekka Heikkilä, Krister Holmberg ja Heikki Lähdekorpi.Tikander 2018, s. 20, 62–63, 196 * Kivääri-, pistooli- ja haulikkolajien Euroopan-mestaruuskilpailuissa 21.7.–4.8. Bakussa, Azerbaidžanissa Juho Kurki saavutti vakiokiväärin 3 × 20 laukauksen kilpailussa hopeaa sekä Satu Mäkelä-Nummela trapissa ja Topi Hulkkonen pienoiskiväärin liikkuvan maalin sekajuoksuissa pronssia. Lisäksi Hulkkonen saavutti Tomi-Pekka Heikkilän ja Heikki Lähdekorven kanssa kaksi joukkuepronssia.Tikander 2018, s. 20, 127, 132, 196 == Ampumahiihto == * Maailmanmestaruuskilpailuissa 9.–19.2. Hochfilzenissä, Itävallassa Kaisa Mäkäräinen saavutti pronssia 12,5 kilometrin yhteislähtökilpailussa. Mari Laukkanen sijoittui 15 kilometrin normaalimatkalla neljänneksi.Tikander 2018, s. 49, 52, 201 * Maailmancupin 2016–2017 kokonaiskilpailussa Kaisa Mäkäräinen sijoittui kolmanneksi.Tikander 2018, s. 202 Mäkäräinen voitti Ruhpoldingin osakilpailussa 14.1. pikamatkan ja 15.1. takaa-ajon.Tikander 2018, s. 36 Mari Laukkanen voitti uransa ensimmäiset ja ainoiksi jääneet maailmancupkilpailunsa Holmenkollenilla 17.3 pikamatkalla ja 18.3. takaa-ajossa.Tikander 2018, s. 67 == Autourheilu == * Rallin MM-sarjassa Toyotalla ajanut Jari-Matti Latvala sijoittui neljänneksi. Latvala voitti helmikuussa ajetun Ruotsin rallin ja Esapekka Lappi heinäkuun lopulla ajetun Suomen rallin.Tikander 2018, s. 49, 128–130, 175, 256 * Formula 1 -sarjassa Mercedeksella ajanut Valtteri Bottas sijoittui kolmanneksi ja Ferrari-kuljettaja Kimi Räikkönen neljänneksi. Bottas otti uransa ensimmäiset F1-voitot 30.4. Venäjän Grand Prix'ssä, 9.7. Itävallan Grand Prix'ssä ja 26.11. päätösosakilpailuna ajetussa Abu Dhabin Grand Prix'ssä. Räikkönen sijoittui kahdesti toiseksi ja viisi kertaa kolmanneksi.Tikander 2018, s. 119, 178, 255–256 == Biljardi == * Poolin Euroopan-mestaruuskilpailuissa 18.–28.3. Albufeirassa, Portugalissa Jani Uski voitti kultaa kasipallossa ja Kim Laaksonen saavutti pronssia straight poolissa. Joukkuekilpailussa Uski, Laaksonen, Petri Makkonen, Ville Hämäläinen ja Henrik Öhrnberg saivat hopeaa. Pyörätuolisarjassa Jouni Tähti voitti kultaa kasipallossa ja ysipallossa sekä saavutti pronssia 10-pallossa.Tikander 2018, s. 22, 69–70, 72, 204 == Freestylehiihto == * Maailmanmestaruuskilpailuissa 8.–19.3. Sierra Nevadassa, Espanjassa parhaiten suomalaisista sijoittuivat 12:nneksi Jimi Salonen kumparelaskussa ja Anni Kärävä slopestylessa.Tikander 2018, s. 62, 69, 210 == Hiihtosuunnistus == * Maailmanmestaruuskilpailuissa 5.–13.3. Krasnojarskissa, Venäjällä Suomi sai viisi mitalia. Naisten viestissä Mirka Suutari, Marjut Turunen ja Salla Koskela voittivat kultaa. Koskela saavutti hopeaa sprintissä, keskimatkalla ja Ville-Petteri Saarelan kanssa sekaparien sprinttiviestissä. Alun perin nämä sijoitukset olivat yhden sijan verran heikompia, mutta edellä ollut venäläinen Polina Frolova hylättiin heinäkuussa dopingtestin osoitettua hänen käyttäneen kiellettyä meldoniumia. Miesten viestissä Tero Linnainmaa, Jyri Uusitalo ja Saarela saavuttivat pronssia.Tikander 2018, s. 62–64, 117, 218–219 * Euroopan-mestaruuskilpailut kilpailtiin 7.–12.2. Imatralla. Suomi sai viisi mitalia. Naisten viestissä Mirka Suutari, Marjut Turunen ja Salla Koskela voittivat kultaa, mutta mestaruus tuli vasta jälkikäteen heinäkuussa venäläisen Polina Frolovan dopinghylkäyksen jälkeen. Jyri Uusitalo sai hopeaa miesten ja Mirka Suutari naisten sprintissä. Pronssia toivat Marjut Turunen ja Ville-Petteri Saarela sekaparien sprinttiviestistä sekä Tero Linnainmaa, Uusitalo ja Saarela miesten viestistä.Tikander 2018, s. 46–48, 117, 219 == Jalkapallo == * Suomen miesten maajoukkue pelasi Markku Kanervan valmentamana vuoden 2017 aikana kuusi MM- karsintaottelua: joukkue hävisi vieraskentällä Turkille 2–0 ja kotonaan Ukrainalle 1–2, voitti kotikentällä Islannin 1–0 ja vieraissa Kosovon samoin numeroin, pelasi vierasottelussaan Kroatian kanssa tasapelin 1–1 ja päätti karsinnat Turkin kanssa kotikentällä pelattuun tasapeliin 2–2 ja sijoittui lohkossaan viidenneksi.Tikander 2018, s. 34, 70, 163, 222 * Suomen naisten maajoukkue aloitti uuden valmentajansa, ruotsalaisen Anna Signeulin valmentamana MM-karsinnat loka-marraskuussa voittamalla kotikentällä Serbian 1–0 ja Israelin 4–0.Tikander 2018, s. 11, 37, 165, 178, 223 * Lukas Hradecký jatkoi pelejään Saksan Bundesliigassa pelaavan Eintracht Frankfurtin ykkösmaalivahtina. Joukkue ylsi Saksan cupissa loppuotteluun, jonka se kuitenkin hävisi.Tikander 2018, s. 85, 99–100 * Miesten Suomen-mestaruuden voitti Helsingin Jalkapalloklubi, hopeaa sai Kuopion Palloseura ja pronssille sijoittui Tampereen Ilves.Tikander 2018, s. 158, 167, 222–223 * Naisten Suomen-mestaruuden voitti espoolainen FC Honka, hopeaa sai PK-35 Vantaa ja pronssille sijoittui Helsingin Jalkapalloklubi.Tikander 2018, s. 161, 223 == Jääkiekko == * Naisten maailmanmestaruuskilpailuissa 31.3.–7.4. Plymouthissa, Michiganissa, Yhdysvalloissa Pasi Mustosen valmentama Suomi saavutti pronssia hävittyään välierissä Kanadalle 0–4 ja voitettuaan pronssiottelussa Saksan 8–0. Alkulohkossa Suomi voitti ensi kertaa naisten arvokisoissa Kanadan maalein 4–3. Noora Räty valittiin kisojen parhaaksi maalivahdiksi ja Jenni Hiirikoski parhaaksi puolustajaksi.Tikander 2018, s. 74, 77–78, 232 * Miesten maailmanmestaruuskilpailuissa 5.–21.5. Kölnissä, Saksassa ja Pariisissa, Ranskassa Lauri Marjamäen valmentama Suomi sijoittui neljänneksi voitettuaan puolivälierissä Yhdysvallat 2–0 mutta hävittyään välierissä Ruotsille 1–4 ja pronssiottelussa Venäjälle 3–5.Tikander 2018, s. 97–98, 229 * Stanley Cupin loppuotteluissa Pittsburgh Penguins voitti Nashville Predatorsin otteluvoitoin 4–2 ja Olli Määttä kuului toisen kerran mestarijoukkueeseen. Nashvillen ykkösmaalivahtina pelasi Pekka Rinne.Tikander 2018, s. 108, 230 * Miesten Suomen-mestaruuden voitti Tampereen Tappara, joka voitti loppuotteluissa kuopiolaisen Kalevan Pallon voitoin 4–2. Pronssille sijoittui jyväskyläläinen JYP.Tikander 2018, s. 86, 231 * Naisten Suomen-mestaruuden voitti Oulun Kärpät, hopeaa sai Espoo United ja pronssille sijoittui Kalevan Pallo.Tikander 2018, s. 69, 233 == Jääpallo == * Maailmanmestaruuskilpailuissa 29.1.–5.2. Sandvikenissä, Ruotsissa Suomi saavutti pronssia hävittyään välierässä Venäjälle 4–6 ja voitettuaan pronssiottelussa Norjan 11–1.Tikander 2018, s. 41–43, 45, 234–235 * Miesten Suomen-mestaruuden vei Lappeenrannan Veiterä, joka voitti 11.3. Porvoossa pelatussa loppuottelussa runkosarjan voittaneen Porvoon Akilleksen 5–3. Pronssille sijoittui Jyväskylän Seudun Palloseura.Tikander 2018, s. 64, 235 == Keilailu == * Maailmanmestaruuskilpailuissa 24.11.–4.12. Las Vegasissa, Yhdysvalloissa Petteri Salonen saavutti all eventsissä hopeaa, ja pronssille hän ylsi parikilpailussa Niko Oksasen sekä triokilpailussa Oksasen ja Joonas Jähin kanssa. Suomen naiskeilaajat eivät saavuttaneet sijoituksia kymmenen parhaan joukkoon edes joukkuekilpailussa.Tikander 2018, s. 180–183, 237 == Koripallo == * Lauri Markkanen varattiin kesäkuussa ammattilaisliiga NBA:han seitsemännellä varausvuorolla. Varauksen teki Minnesota Timberwolves, joka myi hänet heti Chicago Bullsiin. Markkanen aloitti NBA-uransa 17.10. tekemällä 17 pistettä Toronto Raptorsia vastaan.Tikander 2018, s. 111, 165 * Miesten Euroopan-mestaruuskilpailujen alkulohkoista yksi pelattiin Helsingissä. Tähtipelaajiensa Lauri Markkasen ja Petteri Koposen johdolla Suomi voitti alkulohko-otteluistaan neljä ja hävisi vain yhden. Ensimmäisellä pudotuspelikierroksella Suomi hävisi Istanbulissa pelatussa ottelussa Italialle 57–70 ja sijoittui turnauksessa 11:nneksi.Tikander 2018, s. 147–149, 151–152, 241 * Miesten Suomen-mestaruuden vei neljä loppuottelua kuudesta voittanut Joensuun Kataja, hopealle sijoittui runkosarjan voittanut Salon Vilpas, ja pronssia sai Helsinki Seagulls.Tikander 2018, s. 95, 242 * Naisten Suomen-mestaruuden voitti kahden tappion jälkeen loppuottelusarjassa 3–2-voittoon noussut Hyvinkään Ponteva, hopealle sijoittui Espoo United ja pronssia sai Catz Lappeenranta. Mestaruus on Pontevalle ensimmäinen.Tikander 2018, s. 86, 242–243 == Käsipallo == * Miesten Suomen-mestaruuden vei viidennen peräkkäisen kerran Riihimäen Cocks, joka oli voittamaton runkosarjassa ja voitti vasta 20.5. päättyneen loppuottelusarjankin kaikki kolme ottelua karjaalaista BK-46:ta vastaan. Pronssille sijoittui Grankulla IFK.Tikander 2018, s. 97, 244 * Naisten Suomen-mestaruuden voitti helsinkiläinen Dicken, hopeaa sai Helsingin IFK ja pronssille sijoittui Sjundeå IF.Tikander 2018, s. 244–245 == Lentopallo == * Tuomas Sammelvuon valmentama Suomen miesten maajoukkue voitti toukokuussa pelatussa MM- karsintaturnauksessa kaikki viisi vastustajaansa, muun muassa turnauksessa toiseksi sijoittuneen Espanjan ja isäntämaa Tšekin ja saavutti näin paikan vuoden 2018 maailmanmestaruuskilpailuihin.Tikander 2018, s. 99–100, 245 * Maailmanliigassa Suomen miesten maajoukkue pelasi kesäkuun aikana yhdeksän ottelua, joista se voitti kolme: Helsingissä Slovakian ja Kiinan sekä Kairossa Egyptin. Suomi sijoittui 36 maan joukossa 21:nneksi.Tikander 2018, s. 102–106, 109–110, 245–246 * Miesten Euroopan-mestaruuskilpailuissa 24.8.–3.9. Puolassa Suomi sijoittui 12:nneksi voitettuaan kolmesta alkulohkovastustajastaan vain Viron ja hävittyään ensimmäisellä pudotuspelikierroksella Bulgarialle.Tikander 2018, s. 144–145, 147, 245 * Kesä-heinäkuussa pelatussa Euroopan liigassa Tapio Kangasniemen valmentama Suomen naisten maajoukkue voitti kaikki kuusi alkulohko-otteluaan häviämättä erääkään sekä kaksiosaisessa välierässä Slovakian vieraskentällä 2–3 ja Helsingissä 3–0. Loppuotteluissa Suomi hävisi Ukrainalle Helsingissä 1–3 ja vieraskentällä 3–1.Tikander 2018, s. 105–107, 109, 113, 116, 118–119, 246 * Miesten Suomen-mestaruuden voitti kaikki neljä loppuottelua voittanut Vammalan Lentopallo, hopeaa sai runkosarjan voittanut Hurrikaani-Loimaa, ja pronssille sijoittui Pielaveden Sampo.Tikander 2018, s. 84, 246 * Naisten Suomen-mestaruuden voitti salolainen LP Viesti, hopeaa sai runkosarjan voittanut hämeenlinnalainen HPK, ja pronssille sijoittui Oriveden Ponnistus.Tikander 2018, s. 81, 247 == Lumilautailu == * Maailmanmestaruuskilpailuissa 8.–19.3. Sierra Nevadassa, Espanjassa Enni Rukajärvi saavutti big airissa hopeaa. Miesten puolella Roope Tonteri sijoittui big airissa neljänneksi, Kalle Järvilehto big airissa ja Ville Paumola slopestylessa viidenneksi sekä Markus Malin halfpipessa kuudenneksi.Tikander 2018, s. 63, 66, 69, 249 * Talviuniversiadeissa 29.1.–8.2. Almatyssa, Kazakstanissa Aleksi Partanen saavutti slopestylessa hopeaa.Tikander 2018, s. 46 * Paralumilautailun maailmanmestaruuskilpailuissa 1.–8.2. Big Whitessa, Kanadassa Matti Suur-Hamari voitti kultaa lumilautacrossissa ja banked slalomissa.Tikander 2018, s. 45, 47 == Moottoripyöräily == * Ratamoottoripyöräilyn maailmanmestaruussarjan sivuvaunuluokassa Pekka Päivärinta ja Kirsi Kainulainen saavuttivat hopeaa. Supersport-luokassa Niki Tuuli sijoittui seitsemänneksi ja MotoGP-luokassa Mika Kallio 24:nneksi. Kallio ajoi pääasiassa KTM-tallin testikuljettajana.Tikander 2018, s. 141, 152, 159, 164, 258 * Enduron maailmanmestaruussarjassa Eero Remes saavutti Enduro 2 -luokassa pronssia. MM- joukkuekilpailussa Suomi saavutti pronssia, ja joukkueeseen kuuluivat Remeksen lisäksi Henric Stigell, Antti Hellsten ja Matti Seistola.Tikander 2018, s. 149, 166, 258 == Nyrkkeily == * Turussa 6.5. käydyssä ammattinyrkkeilyillassa Eva Wahlström säilytti WBC-liiton ylemmän höyhensarjan maailmanmestaruuden voittamalla argentiinalaisen Mayra Alejandra Gómezin kaikin tuomariäänin. Samassa tapahtumassa Edis Tatli menetti kevyen sarjan Euroopan-mestaruutensa hävitessään belgialaiselle Francesco Pateralle tuomariäänin 1–2. Tatli otti mestaruuden takaisin itselleen voittamalla 12.12. Helsingissä Pateran tuomariäänin 3–0.Tikander 2018, s. 93, 187, 263 == Paini == * Maailmanmestaruuskilpailuissa 21.–27.8. Pariisissa, Ranskassa paras suomalaissaavutus on vapaapainija Ville Heinon 12. sija alle 86-kiloisten sarjassa.Tikander 2018, s. 143, 145, 264 * Euroopan-mestaruuskilpailuissa 2.–7.5. Novi Sadissa, Serbiassa Jere Heino sijoittui vapaapainin alle 125-kiloisten sarjassa kahdeksanneksi ja Elias Kuosmanen kreikkalais- roomalaisen painin alle 98-kiloisissa kymmenenneksi.Tikander 2018, s. 91, 93, 264 == Pesäpallo == * Miesten Suomen-mestaruuden voitti Vimpelin Veto, hopeaa sai Sotkamon Jymy ja pronssille sijoittui runkosarjan voittanut Joensuun Maila.Tikander 2018, s. 155, 157, 268 * Naisten Suomen-mestaruuden voitti tamperelainen Manse PP, hopeaa sai Porin Pesäkarhut ja pronssille sijoittui Lapuan Virkiä.Tikander 2018, s. 152, 154, 269 * Naisten Itä–Länsi-ottelun 1.7. Imatralla voitti Länsi jaksoin 1–0 (2–2, 7–3). Voitto oli Lännelle seitsemäs peräkkäinen.Tikander 2018, s. 116, 268 * Miesten Itä–Länsi-ottelun 2.7. Imatralla voitti Itä jaksoin 2–1 (1–0, 1–2, 0–0, 1–0) ja siirtyi voittotilastossa johtoon voitoin 37–36. == Pikaluistelu == * Matkakohtaisissa maailmanmestaruuskilpailuissa 9.–12.2. Gangneungissa, Etelä-Koreassa Mika Poutala sijoittui 500 metrillä 18:nneksi ja 1 000 metrillä 21:nneksi.Tikander 2018, s. 47–48, 270 * Sprinttimaailmanmestaruuskilpailuissa 25.–26.2. Calgaryssa, Kanadassa Mika Poutala sijoittui yhteispisteissä viidenneksi Suomen-ennätyspistein 136,635.Tikander 2018, s. 54, 56, 270–271 * Euroopan- mestaruuskilpailuissa 6.–8.1. Heerenveenissä, Alankomaissa Mika Poutala sijoittui sprintterien yhteispisteissä kuudenneksi, Pekka Koskela 11:nneksi ja Samuli Suomalainen 19:nneksi. Naissprintterien yhteispisteissä Elina Risku sijoittui 16:nneksi.Tikander 2018, s. 33–34, 271 * Maailmancupissa Mika Poutala sijoittui yhteispisteissä sekä 500 metrillä että 1 000 metrillä kahdeksanneksi.Tikander 2018, s. 64, 271 == Pohjoismaiset hiihtolajit == * Maailmanmestaruuskilpailut järjestettiin 22.2.–5.3. Lahdessa. Iivo Niskanen voitti kultaa 15 kilometrin perinteisen hiihtotavan kilpailussa ja Krista Pärmäkoski saavutti hopeaa hiihdon yhdistelmäkilpailussa. Pronssille sijoittuivat Matti Heikkinen 50 kilometrin vapaan tyylin yhteislähtökilpailussa, Sami Jauhojärvi ja Iivo Niskanen perinteisen tyylin sprinttiviestissä sekä Aino-Kaisa Saarinen, Kerttu Niskanen, Laura Mononen ja Pärmäkoski viestissä. Yhdistetyn joukkuekilpailussa Suomi sijoittui viidenneksi ja mäkihypyn joukkuekilpailussa kuudenneksi.Tikander 2018, s. 57, 61, 213–214 == Purjehdus == * Raceboard-lautailun maailmanmestaruuskilpailuissa heinäkuussa Saloussa, Espanjassa Tuuli Petäjä- Sirén saavutti hopeaa ja Aleksandra Blinnikka pronssia.Tikander 2018, s. 274 * H-veneiden maailmanmestaruuskilpailuissa elokuussa Brunnenissa, Sveitsissä Jan Forsbom, Timo Lankinen ja Iiro Törnström saavuttivat pronssia. == Pyöräily == * Maantiepyöräilyn maailmanmestaruuskilpailuissa 16.–24.9. Bergenissä, Norjassa Lotta Lepistö saavutti joukkueaika-ajossa saksalaisen Cervélo-Bigla- tallin joukkueessa pronssia. Henkilökohtaisessa aika-ajossa hän sijoittui 20:nneksi.Tikander 2018, s. 155, 275–276 * Lotta Lepistö voitti 114 kilometriä pitkän Dwars door Vlaanderen -kilpailun Belgiassa maaliskuussa sekä World Touriin kuuluneet 146-kilometrisen Gent–Wevelgem -ajon Belgiassa maaliskuussa ja 152-kilometrisen Crescent Vårgårda -ajon Ruotsissa elokuussa. Hän nousi maailmanrankingissa kolmanneksi.Tikander 2018, s. 69–70, 141 == Salibandy == * Naisten maailmanmestaruuskilpailuissa 1.–9.12. Bratislavassa, Slovakiassa Lasse Kurrosen valmentama Suomi saavutti hopeaa voitettuaan välierissä Sveitsin 3–1 ja hävittyään loppuottelussa Ruotsille rangaistuslaukauskilpailun jälkeen 5–6. Veera Kauppi teki loppuottelussa neljä maalia. Suomalaisista maalivahti Tiltu Siltanen ja puolustaja My Kippilä valittiin tähdistökentälliseen.Tikander 2018, s. 184–186, 285 * Miesten Suomen- mestaruuden voitti tamperelainen Classic, hopeaa sai helsinkiläinen EräViikingit ja pronssille sijoittui Seinäjoen Peliveljet.Tikander 2018, s. 83, 286 * Naisten Suomen-mestaruuden voitti tamperelainen Classic, hopeaa sai nurmijärveläinen SB-Pro ja pronssille sijoittui Porvoon Salibandyseura.Tikander 2018, s. 83, 287 == Suunnistus == * Maailmanmestaruuskilpailuissa 30.6.–7.7. Viljandissa ja Rõugessa, Virossa Venla Harju saavutti pronssia keskimatkalla sekä Marika Teinin ja Merja Rantasen kanssa viestissä. Sprintissä Harju sijoittui neljänneksi. Teini oli keskimatkalla yhdeksäs ja sprintissä kymmenes. Pitkällä matkalla Rantanen sijoittui seitsemänneksi. Suomen miesten viestijoukkue sijoittui kahdeksanneksi ja sekaviestijoukkue kymmenenneksi.Tikander 2018, s. 115–118, 293–294 * Maailmancupin yhteispisteissä Venla Harju sijoittui seitsemänneksi ja Sari Anttonen kymmenenneksi.Tikander 2018, s. 294 * Jukolan viesti kilpailtiin 17.–18.6. Joensuussa. Voitot menivät Ruotsiin. Miesten viestissä Koovee sijoittui toiseksi ja Tampereen Pyrintö kolmanneksi. Venlojen viestissä Tampereen Pyrintö oli parhaana suomalaisseurana neljäs.Tikander 2018, s. 109, 295 == Taitoluistelu == * Taitoluistelun maailmanmestaruuskilpailut käytiin 29.3.–2.4. Helsingin Hartwall-areenassa. Kaikki suomalaisluistelijat karsiutuivat ennen vapaaohjelmaa.Tikander 2018, s. 72–73, 299 * Taitoluistelun Euroopan-mestaruuskilpailuissa 25.–29.1. Ostravassa, Tšekissä Emmi Peltonen sijoittui 11:nneksi ja Viveca Lindfors 23:nneksi naisten yksinluistelussa. Valtter Virtanen oli miesten kilpailussa 23:s. Jäätanssissa pari Cecilia Törn / Jussiville Partanen päätyi sijalle 17.Tikander 2018, s. 40–41, 299 * Muodostelmaluistelun maailmanmestaruuskilpailuissa 5.–8.4. Colorado Springsissä, Yhdysvalloissa Marigold IceUnity saavutti hopeaa ja Rockettes sijoittui viidenneksi.Tikander 2018, s. 78, 300 == Tennis == * Henri Kontinen voitti australialaisparinsa John Peersin kanssa miesten nelinpelin mestaruuden tammikuussa Australian avoimessa turnauksessa. Heinäkuussa Wimbledonissa ja syyskuussa Yhdysvaltain avoimissa he ylsivät välieriin. Marraskuussa he voittivat Lontoossa ATP-kiertueen mestaruusturnauksen. Kontinen nousi 3.4. miesten nelinpelin maailmanlistan ykköseksi.Tikander 2018, s. 40, 76, 121, 152, 175, 302 == Uinti == * Pitkän radan maailmanmestaruuskilpailuissa 14.–30.7. Budapestissa, Unkarissa Ari-Pekka Liukkonen sijoittui 50 metrin vapaauinnissa kuudenneksi.Tikander 2018, s. 129, 131, 306–308 * Lyhyen radan Euroopan-mestaruuskilpailuissa 13.–17.12. Kööpenhaminassa, Tanskassa Jenna Laukkanen saavutti hopeaa 50 metrin ja 100 metrin rintauinnissa.Tikander 2018, s. 187–189, 308–309 * Kesäuniversiadeissa 19.–30.8. Taipeissa, Taiwanissa Ari- Pekka Liukkonen voitti kultaa 50 metrin vapaauinnissa.Tikander 2018, s. 145 == Voimistelu == * Telinevoimistelun maailmanmestaruuskilpailuissa 2.–8.10. Montrealissa, Kanadassa Oskar Kirmes sijoittui moniottelussa 33:nneksi. Telinekohtaisissa kilpailuissa Heikki Saarenketo ylsi hypyn karsinnassa 22:nneksi.Tikander 2018, s. 160, 319 * Telinevoimistelun Euroopan- mestaruuskilpailuissa 19.–23.4. Cluj-Napocassa, Romaniassa Oskar Kirmes sijoittui miesten moniottelussa 17:nneksi ja Maija Leinonen naisten puolella 38:nneksi. Hypyn karsinnassa Tomi Tuuha sijoittui 13:nneksi ja Heikki Saarenketo 15:nneksi.Tikander 2018, s. 82–83, 319 * Joukkuevoimistelun maailmanmestaruuskilpailut järjestettiin 26.–28.5. Helsingissä. Tampereen Voimistelijoiden Minetit voitti kultaa ja Olarin Voimistelijoiden OVO Team saavutti pronssia.Tikander 2018, s. 100, 321 * Joukkuevoimistelun Euroopan- mestaruuskilpailuissa 21.–22.10. Sofiassa, Bulgariassa Minetit ylsi jaetulle hopeasijalle.Tikander 2018, s. 166, 321 == Yleisurheilu == * Maailmanmestaruuskilpailuissa 4.–13.8. Lontoossa, Isossa-Britanniassa Suomen ainoa pistesijoille yltänyt urheilija oli keihäänheitossa viidenneksi sijoittunut Tero Pitkämäki.Tikander 2018, s. 141, 322–325 * Sisäratojen Euroopan-mestaruuskilpailuissa 3.–5.3. Belgradissa, Serbiassa Minna Nikkanen sijoittui seiväshypyssä kuudenneksi, Simo Lipsanen kolmiloikassa seitsemänneksi sisäratojen Suomen-ennätyksellä 16,84 sekä Wilma Murto seiväshypyssä ja Kristiina Mäkelä kolmiloikassa kahdeksanneksi.Tikander 2018, s. 60–61, 326 * Alle 23-vuotiaiden Euroopan-mestaruuskilpailuissa 13.–16.7. Bydgoszczissa, Puolassa Simo Lipsanen saavutti kolmiloikassa hopeaa ja teki Suomen-ennätyksen 17,14 ylittäen vanhimman voimassa olleen Suomen-ennätyksen, Pertti Pousin 49 vuotta vanhan tuloksen 14 senttimetrillä. Kymmenottelija Elmo Savola ja Suomen miesten pikaviestijoukkue saavuttivat kisoissa pronssia.Tikander 2018, s. 122 * Kesäuniversiadeissa 19.–30.8. Taipeissa, Taiwanissa Juuso Hassi saavutti hopeaa kymmenottelussa. Pronssille ylsivät Jenni Kangas keihäänheitossa ja Elisa Neuvonen 20 kilometrin kävelyssä. * Parayleisurheilun maailmanmestaruuskilpailuissa 14.–23.7. Lontoossa, Isossa- Britanniassa Suomi sai kaksi kultaa, kaksi hopeaa ja kaksi pronssia. Leo-Pekka Tähti ja Amanda Kotaja voittivat kultaa 100 metrin pyörätuolikelauksessa. Toni Piispanen sai hopeaa 100 metrin pyörätuolikelauksessa ja Marjaana Heikkinen keihäänheitossa. Pronssille ylsivät Tähti 200 metrillä ja Henry Manni 400 metrillä.Tikander 2018, s. 121–125 == Lähteet == * === Viitteet === Luokka:Vuoden 2017 urheilu 2017